**З А П О В Е Д**



На основание чл. 34, ал. 1 и ал. 5 от Наредба № 12 от 2016 г. за прилагане на подмярка подмярка 7.2 „Инвестиции в създаването,подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР за периода 2014 - 2020 г. (ДВ. бр. 60 от 2016 г.) (Наредба № 12 от 2016г.), във връзка с § 12, ал. 1 от преходните и заключителни разпоредби на Закона за изменение и допълнение на Закона за подпомагане на земеделските производители (обн., ДВ. бр. 2 от 2018 г.) и одобрен от министъра на земеделието, храните и горите доклад ……………………....... на Георги Събев – заместник-министър на земеделието, храните и горите

**Н А Р Е Ж Д А М:**

Увеличавам финансовата помощ по т. 2, подточка 2.2 от Заповед № РД 09-552 от 02.08.2016 г. на министъра на земеделието и храните, изменена със Заповед № РД 09-166 от 20.02.2018 г., Заповед № РД 09-191 от 27.02.2018 г., Заповед № РД 09-841 от 12.09.2018 г. и Заповед № РД 09 - 330 от 27.03.2020 г. на министъра на земеделието, храните и горите за приетите заявления за подпомагане в периода на прием по т. 1 от същата заповед със сума в размер до левовата равностойност на 5 000 000 евро.

Съобщение за изменението на Заповед № РД 09-552 от 02.08.2016 г. на министъра на земеделието и храните, изменена със Заповед № РД 09-166 от 20.02.2018 г., Заповед № РД 09-191 от 27.02.2018 г., Заповед № РД 09-841 от 12.09.2018 г. и Заповед № РД 09- 330 от 27.03.2020 г. на министъра на земеделието, храните и горите е публикувано 10 календарни дни преди влизане в сила на настоящата заповед на електронните страници на Министерство на земеделието, храните и горите и на Разплащателна агенция, както и на общодостъпно място в областните дирекции на Държавен фонд „Земеделие” и областните дирекции „Земеделие”.

Контрол по изпълнението на заповедта възлагам на Георги Събев – заместник-министър на земеделието, храните и горите и Борис Михайлов - изпълнителен директор на Държавен фонд „Земеделие“ – Разплащателна агенция.

Настоящата заповед подлежи на оспорване пред Административен съд София-град в едномесечен срок от публикуването й на интернет страниците на Министерство на земеделието, храните и горите и Държавен фонд „Земеделие“ – Разплащателна агенция.

